Burung Sepah Putri

Burung Sepah Putri (Dicaeum cruentatum) adalah spesies burung passerine dalam keluarga Dicaeidae. Secara seksual dimorf, burung jantan mempunyai bahagian atas biru laut dengan garis merah terang menuruni dari mahkota ke bawah ekornya, sementara burung betina dan remaja kebanyakannya bewarna hijau muda. Ia didapati di hutan dataran rendah lembab subtropika atau tropika dan kadang-kadang di ladang di beberapa negara di seluruh Asia Selatan dan Timur.

Taksonomi

Burung Sepah Putri pada asalnya digambarkan oleh Linnaeus pada tahun 1758 dalam edisi ke-10 karyanya Systema Naturae, dengan nama binomial Certhia cruentata.  

Ia kemudiannya diklasifikasikan semula kepada genus Dicaeum pematuk bunga. Eithet spesifik Kruentatum berdarah' berasal dari kata kerja Latin crǔentare ' bagi dibasahi darah'. Analisis genetik DNA mitokondria bagi 70% spesies pematuk bunga dan pematuk bunga dada hitam (D. igniferum) -  yang endemik kepada Kepulauan Sunda Kecil Indonesia - sebagai saudara dekat masing-masing; burung jantan kedua-dua spesies mempunyai bulu merah di bahagian belakang mereka.

Gambaran
Berukuran 9 cm (3.5 inci) dan seberat antara 7 hingga 8 gram (0.25 hingga 0.28 oz), Burung Sepah Putri merupakan seekor burung kecil dengan ekor pendek. Ia mempamerkan dimorfisme seks. Burung jantan memiliki wajah, sayap dan ekor bewarna biru laut, dengan jalur berwarna merah terang dari mahkota ke atas ekor terlindungnya. Burung betina kebanyakannya hijau zaitun dengan ekor dan bahagian atas ekor terlindung dan belakangnya hitam. Kedua-dua jantina mempunyai bahagian bawah putih yang berkrim, mata dan kaki hitam, dan paruh melengkung kelabu. Burung muda mempunyai bulu yang sama dengan burung betina tetapi mempunyai paruh merah bata dan tidak mempunyai bontot merah terang.

Taburan dan habitat 
Ia terdapat di Bangladesh, Bhutan, Brunei, Kemboja, China, India, Indonesia, Laos, Malaysia, Myanmar, Nepal, Singapura, Thailand, dan Vietnam. Tiada kajian populasi sejagat telah dijalankan; ia dianggap biasa terdapat di sepanjang sebahagian besar julatnya di Thailand, sungguhpun dianggap jarang terdapat di Bhutan dan Nepal.  Ia ditemui sehingga 1000 m (3500 kaki), di hutan tanah rendah lembab subtropika atau tropika, kawasan hutan dan taman-taman.
Di bahagian utara julatnya, ia terdapat di tenggara China ke Fujian (sebagai subspesies Dicaeum c. cruentatum). Ia telah direkodkan di kedua-dua hutan asli dan perladangan di Bengal Barat di India.

Makanan
Ia telah dilihat memakan buah ara Ficus fistulosa dan F. grossularoides di Hutan Simpan Bukit Timah di Singapura.  Ia turut hinggap di jambu mawar di bandar Hong Kong.

Breeding
Burung Sepah Putri menganyam sarangnya berbentuk kantung tergantung tinggi di pokok. Sarangnya memiliki laluan masuh di sisi, biasa bagi burung dalam keluarga pematuk bunga.

Rujukan 

  Database entry includes justification for why this species is of least concern

Pautan luar 
 Carian Google.

Sepah Putri